Kamu bisa jelasin ke aku soal Seni lukis landskap dalam bahasa melayu?

Seni lukis Landskap merujuk kepada penggambaran pemandangan alam semula jadi seperti gunung-ganang, lembah, pokok, sungai, dan hutan, dan terutamanya seni lukis yang memaparkan pandangan luas dengan unsur-unsurnya diatur menjadi satu gubahan yang koheren.  Dalam karya-karya lain juga, latar belakang landskap masih boleh menjadi sebahagian penting karya.  Langit lazimnya dimasukkan dalam pandangan, dan cuaca juga lazim menjadi unsur gubahan. Tidak semua tradisi seni mejadikan kajian landskap terperinci sebagai sebuah subjek khusus, dan lukisan landskap hanya berkembang setelah wujud satu tradisi yang canggih bagi penggambaran subjek lain. Dua tradisi utama berpunca daripada seni lukis Barat dan China, yang wujud lebih dari seribu tahun dahulu.

Perkataan Inggeris, landscape, datang daripada perkataan bahasa Belanda, landschap yang ada asalnya mempunyai makna sebidang tanah pertanian. Dalam bahasa Inggeris, perkataan landskap pada asalnya hanya digunakan sebagai istilah dalam bidang seni sebelum tahun 1725.